钦定古今图书集成/历象汇编/岁功典/第011卷 > 《淮南子》 > 《天文训》
## 钦定古今图书集成/历象汇编/岁功典/第011卷 > 《淮南子》 > 《天文训》

东方木也，其帝太皞，其佐勾芒，执规而治春，其神为
岁星，其兽苍龙，其音角，其日甲乙。

距冬至四十六日而立春，阳气冻解，音比南吕。加十
五日指寅，则雨水，音比《夷则》。加十五日指甲，则雷、惊
蛰，音比林锺。加十五日指卯中绳，故曰“春分则雷行”，
音比蕤宾。加十五日指乙，则清明风至，音比仲吕。加
十五日指辰，则谷雨，音比姑洗。

太阴治春，则欲行柔惠温凉。